Fredag blev årets karneval i Aalborg skudt i gang med de professionelle gruppers parade gennem byen, og lørdag blev det børnenes tur til at klæde sig ud og feste. I 25 graders varem og strålende solskin fandt børnekarnevallet sted i Kildeparken, hvor børn, voksne og nogle af de professionelle trupper endte efter en times parade gennem Aalborg. Her var adskillige fantasifulde udklædninger og ikke mindst en masse engle og djævle, som havde klædt sig ud i overensstemmelse med årets karnevalstema "Engle og dæmoner". På havnefronten fortsatte den professionelle del af karnevallet med "Battle of Carnival Bands", og næte lørdag går det løs med det store, folkelige karneval i Aalborg.
Vejret viste sig fra sin bedste side, da årets børnekarneval fandt sted i Kildeparken i Aalborg.